OpenLLM-France/wikimedia huggingface dataset:
# Moviment Democràtic Guineà

El Moviment Democràtic Guineà (portuguès: Movimento Democrático Guineense) és un partit polític de Guinea Bissau.

## Història

El partit va ser establert el 14 de febrer de 2003 i va ser dirigit pel Silvestre Alves. A les eleccions legislatives de Guinea Bissau de 2004 va rebre només el 0,98% dels vots i no va poder obtenir cap escó a l'Assemblea Nacional Popular. A les eleccions legislatives de Guinea Bissau de 2008 el vot al partit va caure al 0,14%, i novament es va quedar sense representació parlamentària.
Alves va condemnar obertament les accions cada vegada més repressives del Comandament Militar després del cop d'estat de 2012, i l'octubre de 2012 va ser detingut i colpejat brutalment, de manera que va requerir cures intensives a l'hospital. El partit va demanar participar en les eleccions generals de Guinea Bissau de 2014 però la demanda va ser rebutjada per la Cort Suprema.

## Referències

* ↑ Bogdan Szajkowski (2005) Political Parties of the World, p272
* ↑ Peter Karibe Mendy (2013) Historical Dictionary of the Republic of Guinea-Bissau, Scarecrow Press, p278
* ↑ Mendy, p279
* ↑ GUINÉ-BISSAU: SUPREMO “CHUMBA” OITO CANDIDATURAS PRESIDENCIAIS E SETE PARTIDOS Arxivat 2014-04-21 a Wayback Machine. A Nação, 16 March 2014
# Moth into Flame

«Moth into Flame» és el trenta-sisè senzill de la banda estatunidenca Metallica, presentat com a segon de l'àlbum Hardwired... to Self-Destruct el 26 de setembre de 2016 en la seva participació en el programa The Howard Stern Show. Van penjar el videoclip hores després en el seu canal del portal YouTube.
Hetfield va assenyalar que es va inspirar en Amy Winehouse després de veure el documental Amy sobre la seva figura. Va explicar que es va sentir trist després de veure com una persona amb tan talent s'ensorrava a causa de la fama. Van interpretar la cançó en directe per primer cop l'endemà de la seva presentació, el 27 de setembre de 2016, en el Webster Hall de Nova York, durant la commemoració del 30è aniversari de la mort de Cliff Burton, baixista original de la banda. També van tocar la cançó junt a Lady Gaga durant la cerimònia dels premis Grammy de 2017.

## Referències

* ↑ Kreps, Daniel. «Watch Metallica Thrash in New ‘Moth Into Flame’ Video» (en anglès). Rolling Stone, 26-09-2016. [Consulta: 30 novembre 2018].
* ↑ «James Hetfield: How Amy Winehouse Inspired Metallica on Our New Album» (en anglès). Ultimate-Guitar.com, 05-11-2016. [Consulta: 30 novembre 2018].
# Mother (John Lennon)

* Aquest article tracta sobre Mother, cançó de John Lennon. Vegeu-ne altres significats a «Mother».
Mother és una cançó del músic britànic John Lennon, extreta de l'àlbum de 1970 John Lennon/Plastic Ono Band. Una versió més curta seria utilitzada com a senzill i posteriorment seria publicada en l'àlbum recopilatori de 1975 Shaved Fish, així com en Lennon Legend: The Very Best of John Lennon. La cara B del senzill inclou el tema "Why", interpretat per Yoko Ono.
Encara que el títol del tema sigui "Mother" ("Mare"), suposa un crit als seus pares, els qui el van abandonar durant la seva infància: el seu pare, Alf Lennon, abandonaria a la família quan John era nen, mentre que la seva mare, Julia Lennon, va ser atropellada per un conductor embriac quan John tenia l'edat de 17 anys. Lennon lamenta la pèrdua dels seus pares a través del tema, contraposant els seus sentiments a la realitat en versos com "Mother, you had em/but I never had you" ("Mare, tu em vas tenir/però jo mai et vaig tenir") o "Father, you left em/but I never left you" ("Pare, tu em vas deixar/però jo mai et vaig deixar"). Suposa el segon tema de Lennon dedicat a la seva mare, sent el primer d'ells la cançó "Julia", que apareixeria en l'Àlbum Blanc de The Beatles. El tema comença amb un repic de campanes, introduint el tema de la mort des del principi.
Lennon va dir que "Mother" era la cançó que "semblava quedar en el meu cap", tenia certs dubtes sobre el seu interès comercial, per la qual cosa al principi va considerar publicar com a senzill el tema "Love". "Love" seria publicat com a senzill l'any 1982, dos anys després de la mort de Lennon.
Lennon es va inspirar en la teràpia primal, que treballa amb la finalitat de despullar al pacient de totes la seva defenses per revelar la "persona real", per compondre la cançó. La vídua de Lennon, Yoko Ono, va treballar en la teràpia amb el doctor Arthur Janov, primer a la seva llar de Tittenhurst Park durant tres setmanes, i posteriorment a Califòrnia, on la parella passaria quatre mesos. Lennon descriuria la teràpia com "una mica més important per a mi que The Beatles.".
Altres cançons nascudes per l'ajuda de la teràpia primal serien "Working Class Hero" i "Isolation".
Christina Aguilera va versionar la cançó per a l'àlbum del 2007 Instant Karma: The Amnesty International Campaign to Save Darfur.

## Referències

* ↑ Lennon Remembers; Jann Wenner; 1971; Straight Arrow Press
* ↑ Lennon: The Definitive Biography; Ray Coleman; 1984; Pan Publishing

## Enllaços externs

* Youtube.com "Mother", interpretada per John Lennon en el Madison Square Garden
Viccionari
# Municipi de Varakļāni

El municipi de Varakļāni (en letó: Varakļānu novads) és un dels 36 municipis de Letònia, que es troba localitzat al centre del país bàltic, i que té com a capital la localitat de Varakļāni. El municipi va ser creat després d'una reorganització territorial del 2020.

## Ciutats i zones rurals

* Murmastienes pagasts (zona rural)
* Varakļāni (ciutat)
* Varakļānu pagasts (zona rural)

## Població i territori

La seva població està composta per un total de 3.941 persones (2009). La superfície del municipi té uns 279 kilòmetres quadrats, i la densitat poblacional és de 14,13 habitants per kilòmetre quadrat.

## Referències

* ↑ «Saeima finally approves major regional reforms» (en anglès). Eng.LSM.lv (Latvian Public Broadcasting), 11-06-2020 [Consulta: 11 juliol 2023].
* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 13 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 13 gener 2015].
# Nallo I Trinci

Nallo I Trinci era fill de Trincia Trinci i germà d'Ugolino I Trinci, i fou gonfanoner de justícia i capità del poble de Foligno el 24 de juny de 1305. Va morir el 1321 i fou el pare de Corrado II Trinci, Ugolino II Novello, Luciano, Vagnozio (mort el 1350, pare de dos frare franciscans ordenats el 1323: Paolo, 1309-1391, i Francesco), Pietro (monjo i bisbe de Spoleto des del 1306, mort el 1320), Ciolo (Podestà de Gualdo de’ Cattani el 1328), Contessa, Agata, i Offredo (capità jutge d'Orvieto el 1357).
# National Memorial Institute for the Prevention of Terrorism

El National Memorial Institute for the Prevention of Terrorism (MIPT) és una organització no governamental fundada després de l'Atemptat d'Oklahoma City del 1995. Rep suport del Departament de Seguretat Nacional i altres subvencions governamentals, gràcies a les quals es dedica a la recerca de les causes del terrorisme i manté la MIPT Base de Dades del Terrorisme — una base de dades on-line de grups terroristes, atemptats i altra informació. El MIPT també treballa juntament amb el RAND, sobre recerca i anàlisi.

## Enllaços externs

* National Memorial Institute for the Prevention of Terrorism - Lloc web oficial
* MIPT Terrorism Knowledge Base (anglès)
# Nevus poroqueratòsic del ducte eccrí

El nevus poroqueratòsic del ducte eccrí és una malaltia cutània rara que afecta la queratinització de la pell. És una malaltia benigna que va ser descrita el 1979 per Marsden et al, però fou el 1980 que Abel i Read qui li van donar aquest nom. El nevus poroqueratòsic del ducte eccrí i el nevus del fol·licle pilós és una entitat molt similar. Es tracta d'una lesió tumoral que es presenta com a pàpules o plaques hiperqueratòsiques localitzades a la zona distal de les extremitats. Les lesions són lineals i segueixen les línies de Blaschko. Segueix un patró d'herència paradominant. Típicament apareix al naixement o durant els primers anys de vida. La seva histologia presenta una columna hiperqueratòsica i paraqueratòsica sense capa granulosa travessada per un acrosiringi. La tinció inmunohistoquímica amb antigen carcinoembrionari (CEA) marca positivitat a la paret del ducte. S'han usat diversos tractaments com queratolítics, l'exèresi quirúrgica o el làser de diòxid de carboni però tots ells amb escàs èxit.

## Enllaços externs

* «Porokeratotic eccrine ostial and dermal duct naevus» (en anglès), 24 gener 2010 (darrera actualització). [Consulta: 26 setembre 2012].
* http://adv.medicaljournals.se/files/pdf/83/2/147-149.pdf
* http://www.ncbi.nlm.nih.gov/pubmed/19925595
# Nevéjkino

Nevéjkino (en rus: Невежкино) és un poble de l'óblast de Saràtov, a Rússia, segons el cens del 2010 tenia 514 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Muyayo Rif

Muyayo Rif és una banda creada l'any 2000 a Cornellà de Llobregat (Barcelona). Afins a ritmes urbans com el punk, l'ska, el reggae, el latin o el rock. Els seus dos últims discos (P’alante i Construmón) han sigut produïts per Gambeat. En els últims anys ha compartit cartell amb grups com Che Sudaka, La Troba Kung-Fú, Kool & The Gang, La Pegatina, Banda Bassoti, Skatalites, Els Pets, Raimundo Amador, Boikot o Reincidentes. EL 2013 van publicar el seu tercer disc d'estudi.

## Discografia

* 2013 - Maldita comedia (Muyayo Rif 2013 – Kasba Music)
* 2011 - P'alante! (Muyayo Rif 2011 – Kasba Music)
* 2010 - Construmón (Muyayo Rif 2010 – Kasba Music)

## Referències

* ↑ «Muyayo Rif». Catalan Sounds. (Institut Ramon Llull). Arxivat de l'original el 2015-11-25. [Consulta: 21 novembre 2015].

## Enllaços externs

* Muyayo Rif - Lloc web oficial
# Muwa-Walwis

Muwa-Walwis, mort cap a l'any 1322 aC, va ser un rei del País del riu Seha, tributari i vassall dels hitites al segle xiv aC.
El que se'n sap d'aquest governant prové de fonts hitites. Quan Subiluliuma I cap a mitjans del segle xiv aC va tornar a reconquerir les terres d'Arzawa probablement va dividir el territori en diversos regnes menors, i entre ells el que va ser conegut com el País del riu Seha, situat davant per davant de l'illa de Lesbos.
Els estudiosos creuen que el rei hitita Subiluliuma va nomenar rei de Seha, el primer d'aquest regne, un cert Muwa-Walwis, coronat entre el 1345 aC i el1340 aC, i seu llinatge del que no se'n sap res. Tampoc es coneixen fets del seu regnat, només que el rei hitita i els seus successors el van recordar com un súbdit fidel.
Abans de la seva mort, circa el 1322 aC, Muwa-Walwis va designar com a hereu el seu fill petit Manhapa-Tarhunta per raons desconegudes, cosa que va desencadenar la ira dels germans més grans que van intentar matar-lo. Va aconseguir escapar i amb l'ajut dels hitites va recuperar la possessió del tron en pocs mesos, destituint al seu germà Urha-Tarhunta que l'havia usurpat.
A finals del segle xiii aC, potser el 1235 aC el rei hitita Tudhalias IV va expulsar un tal Tarhuna-Radu que havia usurpat el tron del País del riu Seha, va fer consignar als arxius que havia "... restaurat el llinatge de Muwa-Walwis al tron ... ", confirmant el bon nom que havia mantingut aquell rei.

## Referències

* ↑ Bryce, Trevor. The kingdom of the Hittites. Oxford; Nova York: Oxford University Press, 2010, p. 243, 373. ISBN 9780199279081.
* ↑ Bernabé, Alberto (ed.). Historia y leyes de los hititas: textos del Reino Medio y del Imperio Nuevo. Tres Cantos: Akal, 2004, p. 262. ISBN 8446022532.
# Muxiluando

Muxiluando és una comuna d'Angola que forma part del municipi de Nambuangongo dins la província de Bengo.

## Referències

* ↑ «Mapa de les comunes de Nambuangongo». Arxivat de l'original el 2017-03-23. [Consulta: 22 març 2017].
# Nemešany

Nemešany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1570.
# Nemetona

Nemetona, o 'la del bosc sagrat', és una deessa celta adorada al nord-est de la Gàl·lia. Es creu que era la deïtat homònima del poble germano-celta conegut com els Nèmetes.
S'han trobat proves del seu culte a l'antic territori situat a la vora e la part mitjana del Rin i també al Santuari d'Altbachtal a l'actual Trèveris, a Alemanya. També se n'han trobat testimonis a Bath, Anglaterra, on un home del poble gal dels trèvers li va dedicar un altar buscant la sanació.

## Etimologia

El nom de Nemetona deriva de la paraula celta Nemeton, uns terrenys religiosos situats en àrees naturals, i, com que normalment tenen arbres, s'interpreten com a boscs sagrats. Per això Nemetona ha estat considerada una deessa guardiana dels llocs de culte a l'aire lliure.

## Inscripcions

Les inscripcions que han pervingut sovint relacionen Nemetona amb Mart, de vegades amb el nom celta de Lucetius. S'emparella amb Mars Lucetius ('Mart lluent') i també apareixen com a parella divina en les inscripcions de l'era romana. Un Mars Rigonemetis ('Mart, Rei del Bosc Sagrat') apareix, en el context del culte imperial romà, en una dedicatòria descoberta a Nettleham (Lincolnshire) l'any 1961. Podria haver estat un déu pertanyent a la tribu dels Corieltauvi.

## Referències

* 1 2 Koch, John T (ed.). Celtic culture: a historical encyclopedia. Santa Barbara, Calif.: ABC-CLIO, 2006, p. 1351. ISBN 9781851094400.
* ↑ Helmut Birkham, entry on "Loucetius," in Celtic Culture: A Historical Encyclopedia, editat per John Koch (ABC-Clio, 2006), p. 1192; Bernhard Maier, Dictionary of Celtic Religion i Culture (Boydell Press, 1997, 2000, publica originalment el 1994 en alemany), p. 207.
* ↑ Xavier Delamarre, Dictionnaire de la langue gauloise (Éditions Errance, 2003), 2nd edition, p. 200.
* ↑ Miranda J. Green. Dictionary of Celtic Myth and Legend. Londres: Thames and Hudson, 1992, p. 142. ISBN 9780500279755
# Newark (Vermont)

Newark és una població dels Estats Units a l'estat de Vermont. Segons el cens del 2000 tenia 470 habitants.

## Demografia

Segons el cens del 2000, Newark tenia 470 habitants, 191 habitatges, i 128 famílies. La densitat de població era de 4,9 habitants per km².
Dels 191 habitatges en un 29,3% hi vivien nens de menys de 18 anys, en un 50,8% hi vivien parelles casades, en un 11% dones solteres, i en un 32,5% no eren unitats familiars. En el 24,6% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,94.
Per edats la població es repartia de la següent manera: un 27% tenia menys de 18 anys, un 4,5% entre 18 i 24, un 29,4% entre 25 i 44, un 27,7% de 45 a 60 i un 11,5% 65 anys o més.
L'edat mediana era de 39 anys. Per cada 100 dones de 18 o més anys hi havia 105,4 homes.
La renda mediana per habitatge era de 33.611 $ i la renda mediana per família de 46.250 $. Els homes tenien una renda mediana de 33.229 $ mentre que les dones 22.045 $. La renda per capita de la població era de 18.035 $. Entorn del 9,8% de les famílies i el 17,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Newark». American Fact Finder. Oficina del Cens dels Estats Units, 12-01-2010.
# Newberg

Newberg és una població dels Estats Units a l'estat d'Oregon. Segons el cens del 2006 tenia 20.570 habitants.

## Demografia

Segons el cens del 2000, Newberg tenia 18.064 habitants, 6.099 habitatges, i 4.348 famílies. La densitat de població era de 1.389,4 habitants per km².
Dels 6.099 habitatges en un 40,2% hi vivien nens de menys de 18 anys, en un 54,5% hi vivien parelles casades, en un 11,9% dones solteres, i en un 28,7% no eren unitats familiars. En el 21,7% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,2.
Per edats la població es repartia de la següent manera: un 27,7% tenia menys de 18 anys, un 15% entre 18 i 24, un 29,8% entre 25 i 44, un 16,9% de 45 a 60 i un 10,6% 65 anys o més.
L'edat mediana era de 30 anys. Per cada 100 dones de 18 o més anys hi havia 89,8 homes.
La renda mediana per habitatge era de 44.206$ i la renda mediana per família de 51.084$. Els homes tenien una renda mediana de 34.099$ mentre que les dones 23.571$. La renda per capita de la població era de 16.873$. Aproximadament el 4,3% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Newberg». American Fact Finder. Oficina del Cens dels Estats Units, 12-01-2010.
# Nikaba

Nikaba és l'expressió àrab per definir un sindicat per la defensa i la promoció dels drets dels assalariats, segon fou establert durant el segle XX després de la I Guerra Mundial. Deriva de nakib (funció corporativa) i en deriven nikabi (reservada als assalariats) i nikabiyya (sindicalisme). El sindicalisme va arrelar a Egipte, Líbia, Sudan i Aden però va acabar desapareixent o controlat pels governs no democràtics. A la península Aràbiga existeixen només al Iemen i a Kuwait.

## Referències

* ↑ Enciclopèdia de l'Islam, VIII, 25-26
# Nai (Pirineus Atlàntics)

Nai (en francès Nay) és un municipi francès del department dels Pirineus Atlàntics, a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 262 | 2 376 | 2 600 | 3 011 | 3 290 | 3 416 | 3 227 | 3 236 | 3 278 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3 082 | 3 458 | 3 409 | 3 127 | 3 233 | 3 272 | 3 440 | 3 536 | 3 636 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 670 | 3 806 | 3 950 | 3 360 | 3 521 | 3 248 | 3 200 | 3 116 | 3 457 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 444 | 3 440 | 3 375 | 3 462 | 3 591 | 3 204 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Maurice Triep-Capdeville | |
| 2001-2008 | Robert Malterre | |
| 2008- | Guy Chabrout | PRG |

## Referències

* ↑ «Toponímia occitana». Arxivat de l'original el 2012-01-18. [Consulta: 24 octubre 2010].
# Nikolai Iefímov

Nikolai Iefímov (rus: Николай Владимирович Ефимов) (Orenburg, 31 de maig de 1910 - Moscou, 14 d'agost de 1982) va ser un matemàtic soviètic.
Iefímov va néixer a la ciutat d'Orenburg. Va estudiar matemàtiques i física a la universitat de Rostov del Don entre 1928 i 1931, coincidint amb Boris Levin amb qui va establir una forta amistat. De 1931 fins a 1934 va ampliar estudis a la universitat Estatal de Moscou i, a continuació, va ser nomenat professor de la universitat de Vorónej, on va ser cap de la divisió de geometria fins a la invasió alemanya durant la Segona Guerra Mundial (1941), quan la universitat va ser traslladada a Taixkent i ell va dirigir el departament de mecànica teòrica de l'Institut d'Aviació. El 1943 va retornar a Moscou per a fer-se càrrec del departament de matemàtiques de l'Escola Forestal Estatal. A Moscou també va estar relacionat amb la universitat, on va ser professor a temps parcial fins que va deixar el seu càrrec a l'Escola Forestal el 1957. A partir d'aquesta data va treballar a la universitat, en la qual va arribar a ser degà de la Facultat de Ciències des de 1962 fins a 1969, època en la qual es va fer una renovació radical dels plans d'estudi sota la seva direcció. Es va retirar el 1982.
El seu principal camp de treball va ser la geometria, essent un especialista en l'estudi dels espais de curvatura gaussiana.

## Referències

* ↑ Gordon, 2019, p. 94.
* ↑ Александров et al., 1983, p. 112.
* ↑ Gordon, 2019, p. 95.
* ↑ Рыбников i Рыбников, 2008, p. 182.
* ↑ Александров et al., 1983, p. 116.
* ↑ Campos, 2008, p. 266.

## Bibliografia

* Александров, А.Д.; Новиков, С.П.; Погорелов, А.В.; Позняк, Э.Г.; Рашевский, П.К.; Розендорн, Э. Р.; Сабитов, И.Х.; Стечкин, С.Б. «Николай Владимирович Ефимов (некролог)» (en rus). Успехи математических наук, Vol. 38, Num. 5(233), 1983, pàg. 111-117. DOI: 10.1070/RM1983v038n05ABEH003502. ISSN: 0042-1316.
* Campos, Alberto. Introducción a la historia y a la filosofía de la matemática (en castellà). Universidad Nacional de Colombia, 2008. ISBN 978-958-719-043-4.
* Gordon, E.I. «I. I. Gordon who was an addressee of L. S. Рontryagin» (en anglès). Владикавказский математический журнал, Vol. 21, Num. 4, 2019, pàg. 90-98. ISSN: 1683-3414.
* Рыбников, А.К.; Рыбников, К.К. «Научная и педагогическая деятельность Николая Владимировича ефимова в Московском лесотехническом институте (1943-1957)» (en rus). Лесной вестник, Num. 4, 2008, pàg. 180-184. ISSN: 2542-1468.

## Enllaços externs

* O'Connor, John J.; Robertson, Edmund F. «Nikolai Iefímov» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Ильченко, Е.В. «ЕФИМОВ НИКОЛАЙ ВЛАДИМИРОВИЧ (18(31).05.1910, Оренбург – 14.08.1982, Москва), математик.». Аналитическая служба МГУ имени М.В.Ломоносова. [Consulta: 25 març 2022]. (rus)
* «Николай Владимирович Ефимов». Механико-математический факультет МГУ имени М.В. Ломоносова, 2021. [Consulta: 25 març 2022]. (rus)